เมื่อวานผมสังเกตุว่าอุจจาระมีสีดำปนเหลืองนิดหน่อยครับ โดยที่ลักษณะคือ มีสีดำ ปนเหลืองนิดหน่อย เป็นก้อน ไม่เหลว ตอนเบ่งออกมาไม่มีอาการปวด หรือก่อนหน้านี้ก็ไม่มีอาการปวดท้องใด ๆ ครับ อาหารที่กินในวันนั้นมี น้ำตก ข้าวผัด ช๊อกโกแลตผสมนม แล้วก็วิตามินซีครับ ผมกังวลว่า อุจจาระมีสีดำเกิดจากอะไรหรือครับครับ
สวัสดีค่ะ อาการมีอุจจาระสีดำๆปนสีเหลืองดังกล่าวมานั้น อาจจะเป็น สีของอาหารที่รับประทาน หรือสีจากการรับประทานอาหารเสริมเช่นธาตุเหล็ก หรืออาจเป็นสีของการมีเลือดออกจากทางเดินอาหารส่วนบน มีการไหลเวียนเลือดในระบบย่อยอาหารผิดปกติ เช่น ภาวะขาดเลือดในลำไส้ หลอดเลือดผิดปกติ และหลอดเลือดอาหารโป่งพอง เป็นต้นโดยหากไม่มีอาการปวดท้องรุนแรงร่วมด้วย ไม่มีคลื่นไส้ อาเจียนหรืออ่อนเพลียแค่ถ่ายเป็นสีดำเท่านั้น อาจเป็นสีของอุจจาระปกติหรือเกิดจากอาหารที่รับประทาน ควรสังเกตอาการดูก่อน และหลีกเลี่ยงอาหารที่มีสีดำ อาหารที่มีสีเข้มมาก ๆ เช่น บลูเบอร์รี่ ช็อกโกแลต เป็นต้นหากยังมีอาการถ่ายดำต่อเนื่อง ร่วมกับมีจุกแน่นลิ้นปี่ ปวดท้อง คลื่นไส้ อาเจียน น้ำหนักลดลงอย่างรวดเร็ว ให้รีบไปพบแพทย์